google/wiki40b huggingface dataset:
वोलारिस

इतिहास

इस एयरलाइन्स के संचालन ससे पूर्व की प्रकिर्या (कानूनी संस्थाओं की स्थापना एवं आवश्यक बुनियादी ढांचा स्थापित करना) अगस्त 2005 में वेंवेल एयरलाइंस के नाम से शुरू हो गयी थी। इस कंपनी के प्रमुख शुरुआती शेयरधारकों में ग्रुपो टेलेविसा (दुनिया का सबसे बड़ा स्पैनिश भाषा मीडिया समूह), इनबुर्सा (एक बीमा कंपनी जिसके मालिक अरबपति कार्लोस स्लिम हैं), एविएनाका (तब टीएएएएए एयरलाइंस) और डिस्कवरी अमेरिका फंड्स शामिल थे।
इस एयरलाइन के टिकट की बिक्री 12 जनवरी 2006 को शुरू हुई, और, एयरलाइन के पहले विमान की डिलीवरी के बाद इसकी पहली (गैर-वाणिज्यिक) उड़ान फरवरी 2006 में संचालित की गई। शुरू में यह एयरलाइन मैक्सिको सिटी की उड़ान भरने से बचा क्योंकि यह एक भीड़भाड़ और महंगा हवाई अड्डा है एवम इससे इसके संचालन मूल्य में वृद्धि होती। मार्च 2011 में इस एयरलाइन ने घोषणा की कि टोलुका में यह अपना केंद्र हटाकर ग्वाडलाजारा में ले जायेगी।

अंतर्राष्ट्रीय परिचालन

नवंबर 2008 में, वोलारिस ने अमेरिका की एक कम-लागत वाली वाहक कंपनी साउथवेस्ट एयरलाइंस के साथ कोडशेयर समझौते की घोषणा की। अप्रैल 2009 में, वोलारिस ने यूएस-बाउंड की उड़ानों की शुरुआत की घोषणा की। 13 दिसंबर, 2010 को, वोलारिस ने शिकागो/मिडवे और ग्वाडलाजारा के बीच सेवाएं प्रारंभ कीं। यह वोलारिस का 'चौथा अंतरराष्ट्रीय गंतव्य है। वोलारिस ने 12 जुलाई 2012 को दक्षिणी कैलिफोर्निया के सैन डिएगो अंतरराष्ट्रीय हवाई अड्डे पर उड़ान भरने की मंजूरी प्राप्त की। 14 जुलाई 2012 को वोलारिस ने ऑरलैंडो और ग्वाडलाजारा के बीच नॉन-स्टॉप उड़ानों की शुरुआत की।  वोलारिस ने 15 नवंबर, 2012 को सैक्रामेंटो और ग्वाडलाजारा के बीच सेवा शुरू की। फिर वोलारिस ने डेन्वर और मैक्सिको सिटी के बीच 8 दिसंबर, 2012 को उड़ान शुरू की। 22 फरवरी, 2013 को वोलारिस और साउथवेस्ट ने कोडशेयरिंग बंद कर दिया। साउथवेस्ट ने वोलारिस के साथ कोडरिंग के बजाय, एयरट्रान एयरवेज के साथ मैक्सिकन बाजार पर अधिक ध्यान देने का फैसला किया। वोलारिस 19 अक्टूबर, 2013 को फीनिक्स और गुआडलाजारा के बीच उड़ानों की शुरुआत की।

कॉर्पोरेट मामलों

एयरलाइन का मुख्यालय सांता फ़े, अलवारो ओबरेगॉन, मैक्सिको सिटी में है।  इससे पूर्व इसका मुख्यालय प्रोलोन्जियन पासेओ डे ला रिफॉर्मा 490 की पहली मंजिल, पीना ब्लैंका, सांता फ़े में था। [36]

स्थल

मुख्य लेख: वोलारिस स्थलों वोलारिस मैक्सिको (43) और अमेरिका (22) के लिए अनुसूचित उड़ानें संचालित करता हैं जो मुख्यता मेक्सिको सिटी इंटरनेशनल एयरपोर्ट, ग्वाडलाजारा में ग्वाडलाजारा अंतरराष्ट्रीय हवाई अड्डे, और तिजुआना में टियुआना अंतरराष्ट्रीय हवाई अड्डे एवं अन्य हवाई अड्डो से संचालित होता हैं।

कोडशेयर समझौते

कोंडोर

सामान्य ज्ञान

वोलारिस के पहले वाले सुरक्षा वीडियो में अभिनेत्री क्लाउडिया लिज़ाल्डी ने अभिनय किया था।  वर्तमान वोलारिस के सुरक्षा वीडियो में छोटे बच्चों के द्वारा सुरक्षा प्रक्रियाओं का प्रदर्शन होता है।
मायाधर राउत

प्रारंभिक जीवन और पृष्ठभूमि

राउत का जन्म कटक जिले के कंटापहारा गांव में हुआ था। उन्होंने कलाक्षेत्र में रुक्मिणी देवी अरुंदेल द्वारा ओडिसी की गुरु-शिष्य परंपरा के तहत अपना नृत्य प्रशिक्षण प्राप्त किया। 
उन्होंने ममता खुंतीया से विवाह किया और उनकी एक बेटी और दो पुत्र हैं; बेटी मधुमिता राउत एक प्रसिद्ध ओडिसी नर्तक भी हैं।
ध्यान (क्रिया)

ध्यान एक क्रिया है जिसमें व्यक्ति अपने मन को चेतना की एक विशेष अवस्था में लाने का प्रयत्न करता है। ध्यान का उद्देश्य कोई लाभ प्राप्त करना हो सकता है या ध्यान करना अपने-आप में एक लक्ष्य हो सकता है।
'ध्यान' से अनेकों प्रकार की क्रियाओं का बोध होता है। इसमें मन को विशान्ति देने की सरल तकनीक से लेकर 
आन्तरिक ऊर्जा या जीवन-शक्ति (की, प्राण आदि) का निर्माण तथा करुणा, प्रेम, धैर्य, उदारता, क्षमा आदि गुणों का विकास आदि सब समाहित हैं।
अलग-अलग सन्दर्भों में 'ध्यान' के अलग-अलग अर्थ हैं। ध्यान का प्रयोग विभिन्न धार्मिक क्रियाओं के रूप में अनादि काल से किया जाता रहा है।

यौगिक ध्यान

महर्षि पतंजलि के योगसूत्र में ध्यान भी एक सोपान है।
चित्त को एकाग्र करके किसी एक वस्तु पर केन्द्रित कर देना ध्यान कहलाता है। प्राचीन काल में ऋषि मुनि भगवान का ध्यान करते थे। ध्यान की अवस्था में ध्यान करने वाला अपने आसपास के वातावरण को तथा स्वयं को भी भूल जाता है। ध्यान करने से आत्मिक तथा मानसिक शक्तियों का विकास होता है। जिस वस्तु को चित में बांधा जाता है उस में इस प्रकार से लगा दें कि बाह्य प्रभाव होने पर भी वह वहाँ से अन्यत्र न हट सके, उसे ध्यान कहते है।

चिंता से छुटकारा

वैज्ञनिकों के अनुसार ध्यान से व्यग्रता का ३९ प्रतिशत तक नाश होता है और मस्तिष्क की कार्य क्षमता बढ़ती है। बौद्ध धर्म में इसका उल्लेख पहले से ही मिलता है।
जूनियर एनटीआर

जूनियर NTR तेलगू फिल्म अभिनेता है।
काराकोरम राजमार्ग

काराकोरम राजमार्ग (अंग्रेजी: Karakoram Highway या KKH; उर्दू: شاہراہ قراقرم, शाहराह-ए-काराकोरम'; चीनी: 喀喇昆仑 公路, के ला कून लुन गोन्ग लु) दुनिया की सबसे अधिक ऊँचाई पर स्थित एक पक्की अंतरराष्ट्रीय सड़क है। यह काराकोरम पर्वत श्रृंखला से होकर गुज़रता है तथा चीन और पाकिस्तान को ख़ुंजराब दर्रे के माध्यम से आपस में जोड़ता है। यहाँ इसकी ऊँचाई समुद्र तल से 4693 मी (15397 फुट) है और इसकी पुष्टि एसआरटीएम और जीपीएस के एकाधिक पाठ्यांकों द्वारा होती है। यह पाक-अधिकृत कश्मीर के गिलगित-बाल्तिस्तान के साथ चीन के शिंजियांग क्षेत्र को जोड़ता है। इसके साथ ही यह एक लोकप्रिय पर्यटक आकर्षण भी है। काराकोरम राजमार्ग को आधिकारिक तौर पर पाकिस्तान में N-35 और चीन में चीन का राष्ट्रीय राजमार्ग 314 (G314) के नाम से जाना जाता है।

निर्माण व मार्ग

यह बीस साल के अरसे में 1986 में मुकम्मल हुई। इसे पाकिस्तान और चीन ने मिल कर बनाया है। इसको तामीर करते हुऐ 810 पाकिस्तानीयों और 82 चीनीयों ने अपनी जान दे दी। इसकी लंबाई 1300 किलोमीटर है। ये चीनी शहर काश्गर से शुरू होती है। वहाँ से यह चीन-पाकिस्तान सरहद पर स्थित ताशक़ुरग़ान​ नामक बस्ती पहुँचती है और फिर सीमा पार करके पाक-अधिकृत कश्मीर में सोस्त नामक चौकी जाती है। फिर हुन्ज़ा, नगर, गिलगित, चिलास, दासू, बेशाम, मानसेहरा, ऐबटाबाद, हरिपुर (हज़ारा) से होती हुई हसन अबदाल के मुक़ाम पर जी टी रोड से मिलती है। सिन्धु नदी, गिलगित नदी, हुन्ज़ा नदी, नंगा परबत और राकापोशी इस के साथ-साथ आती हैं। इतने कठिन और दुर्गम पहाड़ी इलाक़े में बनाई जाने के कारण कुछ समीक्षक इसे दुनिया का आठवाँ अजूबा भी कहते हैं।
वेंकटरामन रामकृष्णन

आरंभिक जीवन

वेंकटरामन रामकृष्णन' तमिलनाडु के कड्डालोर जिले में स्तिथ चिदंबरम में पैदा हुए थे। उनके पिता सी॰वी॰ रामकृष्णन और माता राजलक्ष्मी भी वैज्ञानिक थे। 
इनकी प्रारंभिक शिक्षा अन्नामलाई विश्वविद्यालय में हुई 
 
एवं उसके बाद इन्होंने १९७१ में बड़ौदा के महाराजा सायाजीराव विश्वविद्यालय से भौतिकी में स्नातक स्तर तक की पढ़ाई पूरी की। इसके बाद ओहियो विश्वविद्यालय में शोध-कार्य करना प्रारंभ किया जहाँ से १९७६ में उन्हें पीएचडी की डिग्री प्राप्त हुई।
इन्होंने कैलिफोर्निया विश्वविद्यालय में कुछ दिनों तक शिक्षण कार्य भी किया। यहीं इनमें जीवविज्ञान के प्रति रूचि जागृत हुई एवं अपने भौतिकी के ज्ञान का प्रयोग जीव विज्ञान में प्रारम्भ किया। इनके कई शोधपत्र नेचर पत्रिका में प्रकाशित हुए।

करियर

फ़िलहाल वह कैम्ब्रिज विश्वविद्यालय, (इंग्लैण्ड) के मेडिकल रिसर्च काउंसिल के मोलीक्यूलर बायोलॉजी लैबोरेट्री में जीव वैज्ञानिकके रूप में काम कर रहे हैं। रामकृष्णन्, अमेरिका के राष्ट्रीय विज्ञान अकादमी के सदस्य होने के साथ साथ कैम्ब्रिज में स्तिथ ट्रिनिटी कॉलेज एवं रॉयल सोसायटी के फैलो भी हैं।

निजी जीवन

रामकृष्णन ने वेरा रोसेनबेर्री के साथ विवाहित हैं। वेरा स्वयं एक लेखिका हैं। उनकी सौतेली बेटी तान्या कप्का औरिगन में डॉक्टर है और उनके बेटे रमन रामकृष्णन न्यूयॉर्क में आधारित वायलनचेलो संगीतकार हैं।

भूमिका और शोधकार्य

वेंकटरामन रामकृष्णन ने 1977 में करीब 95 शोधपत्र प्रकाशित किए। वर्ष 2000 में वेंकटरामन ने प्रयोगशाला में राइबोसोम की तीस ईकाईयों का पता लगाया और प्रतिजैविकों के साथ इनके यौगिकों पर भी अनुसंधान किया। 26 अगस्त 1999 को इन्होंने राइबोसोम पर आधारित तीन शोधपत्र प्रकाशित किए। उनका यह शोधकार्य 21 सितबंर 2000 को नेचर पत्रिका में छपा। उनके हालिया शोध से राइबोसोम की परमाणु संरचना का पता लगता है। रामकृष्णन् का नाम हिस्टोन और क्रोमैटिन की संरचना कार्य के लिए भी जाना जाता है।
मत्रूह मुहाफ़ज़ाह

विवरण

मत्रूह मुहाफ़ज़ाह का अंदरूनी भाग लीबियाई रेगिस्तान का हिस्सा है, जिसमें सीवा नख़लिस्तान (ओएसिस) भी स्थित है। मुहाफ़ज़ाह के बीच में क़त्तारा द्रोणी है।
गुदाऊं

इतिहास

ब्रिटिश हुकूमत के अत्याचार से प्रताड़ित देशवासियों के मन में आजादी की ज्वाला भड़की हुई थी। इसलिए '[[भारत छोड़ो आन्दोलन|भारत छोड़ो आंदोलन' के दौरान जगह-जगह रणनीति तैयार की जाती थी। आजादी की जंग लड़ रहे देशवासी 17 अगस्त 1942 में हिरनगांव स्टेशन फूंक चुके थे। अंग्रेजों को देश से भगाने के लिए तमाम रणनीति तैयार होती थी। आंदोलन की जिम्मेदारियां सौंपी जाती थीं। घटना हिरनगांव स्टेशन फूंकने के दूसरे दिन 18 अगस्त 1942 की है। फिरंगियों के हौसले को कैसे डगमगाया जाए, इसकी अगली रणनीति गांव गुदाऊं में भूपसिंह शर्मा, फतेह सिंह शर्मा और गंदर्भ सिंह और पंडित गया प्रसाद शर्मा के  द्वारा बनाई जा रही थी
हिन्दी की सौ श्रेष्ठ पुस्तकें

चित्र:|350px|हिन्दी की सौ श्रेष्ठ पुस्तकें जयप्रकाश भारती की रचना है। इसमें सौ श्रेष्ठ हिन्दी पुस्तकों का प्रत्येक के लिये तीन-चार पृष्ठों में सकारात्मक परिचय दिया गया है। किताब में विवेचित अधिकतर पुस्तकें पुरस्कृत हैं और अपने विषय और प्रस्तुति में अनूठी हैं। इसमें स्वाधीनता से पहले की चौबीस और बाद की चौहत्तर पुस्तकों की चर्चा है। इस पुस्तक में हिन्दी के बाइस काव्यों और पच्चीस उपन्यासों पर चर्चा है। पुस्तक में रचनाओं का परिचय देते हुए लेखक की शब्द-संपदा, शैली और भाषा प्रवाह की झलक के लिए जहां-तहां उनकी कुछ पंक्तियां उद्धृत की हैं। हर पुस्तक का प्रथम प्रकाशन-वर्ष भी दिया है और पुस्तक को प्राप्त प्रमुख पुरस्कार-सम्मान का उल्लेख भी है। कृति-विशेष का परिचय देने के बाद लेखक की कुछ अन्य पुस्तकों का उल्लेख भी अंत में किया गया है।
जिंदगी गुलज़ार है

जिंदगी गुल्ज़ार है ज़िंदगी पर आने वाला एक धारावाहिक है। यह 23 जून 2014 से शुरू हुआ।

कहानी

यह कहानी कशाफ मुर्तजा (सनम सईद) और जरून जुनैद (फवाद अफजल खान) के मध्य घूमता रहता है।
बालि जग्पाल

बािल जग्पाल पन्जाबि गीत गाता ह | वो B२१ बेन्द मे | B२१ मे उस्का भै भोता जग्पाल के साथ गाते हे
जावर

जावर खानें

ये खानें अरावली पर्वतमाला के अंतर्गत स्थित हैं। मोचिया मोगरा पहाड़ी खनन कार्य का मुख्य भाग है जो उदयपुर नगर के ठीक दक्षिण में ४० किमी की दूरी पर स्थित है। पेषण (Milling) कार्य के लिए जल वितरण का प्रश्न पहले मुख्य समस्या थी किंतु अब अवमृदा बाँध (Subsoil dam) तथा अंत:स्रावी कूपों (Percolating wells) ने, जिनका निर्माण तीरी नदी नितल (Bed) पर स्थित किया गया है, इस समस्या का भी सफल समाधान कर दिया है।

जावर क्षेत्र की भूतात्विक समीक्षा

विशाल क्षेत्रों में खनिजायन (Meneralization) प्राप्य है जिसमें मुख्यत: दो खनिज, जिंक ब्लेंड (Zinc Blends) तथा गैलेना, मिलते हैं। यह खनिज रेतमय (Siliceous) डोलोमाइट (Dolomite) में प्राप्त होते हैं। निक्षेप मुख्यत: विदर पूरण (Fissure Filling) प्रकार के हैं तथा शिलाओं के साहचर्य में फायलाइट्स (Phyllites) पाए जाते हैं। मोचिया मोगरा पहाड़ी तीन किमी से भी अधिक लंबाई में पूर्व-पश्चिम दिशा में फैली हुई है।
अयस्क खनिज, प्रतिस्थापित पट्टिकाओं, स्तारित कटिबंधों (Sheeted Zones) तथा बिखरे हुए (Disseminated) एवं व्यासृत (Dispersed) सिघ्मों के रूप में पाए जाते हैं। स्थूल दानावाला (Coarse Graine) गैलेना की विशाल गोहें सीसा समृद्ध क्षेत्र में प्राप्त होती हैं। मुख्य अयस्क खनिजों, गैलेना और स्फेलेराइट (Sphalerite) के साहचर्य में पायराइट भी अनेक स्थानों में मिलता है। स्फेलेराइट यद्यपि कुछ स्थानों पर अत्यंत संकेंद्रित है तथापि अधिकतर नियमित रूप से वितरित है। गैलेना बड़ी या छोटी गोहों में ही प्राप्त होता है। चाँदी मुख्यत: गेलेना के साथ ही ठोस विलयनों में मिलती है तथा उच्च संस्तभों (Horizons) में यह कभी-कभी प्राकृत रूप (native form) में पाट तथा विदरों में पूरण के रूप में पाई जाती है।
गोआ एक्स्प्रेस २७७९

गोवा एक्सप्रेस वास्को डा गामा से हजरत निजामुद्दीन,नई दिल्ली तक जानेवालि भारतीय रेल द्वारा संचालित एक दैनिक सुपरफास्ट ट्रेन है। इस ट्रेन के संबंधित राज्यों की राजधानियों और नई दिल्ली के बीच सुविधाजनक लिंक उपलब्ध कराने में दूसरे ट्रेनों कि तरह, जैसे कर्नाटक एक्सप्रेस और आंध्र प्रदेश एक्सप्रेस जैसी ट्रेनों के समान है। वास्को डा गामा (आईआर कोड: वि एस जी) रेलवे स्टेशन पणजी, गोवा के निकटतम है। पंजिम द्वारा रेल कि कोई सुविधा नहीं है।

इतिहास

ट्रेन सन १९८७ के आसपास में शुरू किया गया था। ट्रेन के आरम्भित समय में गोवा में रेल लिंक मीटर गेज थे। इसलिए ट्रेन के एक ब्रॉड गेज और एक मीटर गेज समकक्ष के साथ भाग दिया गया था। वास्को डा गामा और मिराज के बीच एमजी अनुभाग और मिराज और हजरत निजामुद्दीन के बीच बीजी अनुभाग|
इस्के परिचय के समय रेलगाड़ी को २४७९/२४८० नम्बर दिये गये और उत्तर रेलवे के दिल्ली डिवीजन में रखरखाव के लिये दिया गया था। बीजी गेज रूपांतरण के पूर्ण होने के बाद ट्रेन का रखरखाव, हुबली विभाजन को हस्तांतरित किया गया जो वर्तमान में दक्षिण पश्चिमी रेलवे के अन्दर है और इस्का नम्बर १२४७९/१२४८० को बदल दिया गया।

मार्ग

गोवा एक्सप्रेस को कोंकण रेलवे के परिचालन से पहले ही पेश किया गया था। इस प्रकार ट्रेन के माध्यम से मडगांव, लोन्डा, बेलगाम, मिराज, सांगली, सतारा, पुणे, दौंड, मनमाड, भुसावल, खंडवा, इटारसी, भोपाल, झांसी, ग्वालियर, आगरा और मथुरा के मार्गों में रेल्गाडी सन्चालित हुई। ३९ घंटे २५ मिनट की यात्रा के दौरान, २२०२ किलोमीटर की दूरी से गुजरते हुए रेलगाड़ी कर्नाटक, महाराष्ट्र, मध्य प्रदेश, उत्तर प्रदेश, हरियाणा और बिना रुके धौलपुर में राजस्थान के एक छोटे से हिस्से से होकर गुजरती है।

आवास

कुल कोचों कि रचना में २२ डिब्बों है। इस ट्रेन २ एसी २ स्तरों, ३ एसी ३ स्तरों, ११ स्लीपर क्लास, ३ अनारक्षित सामान्य डिब्बे, १ पेंट्री कार, २ सामान / पार्सल सह ब्रेक वैन जिस्के साथ 'गार्ड केबिन व आरएमएस [रेलवे मेल सर्विस] प्रदान की जाती है। कभी कभी एक कोच अतिरिक्त एसी ३ स्तरों [बीएक्स-१ के रूप में चिह्नित कोच] इस ट्रेन के साथ जुड़ा दिया जाता है। इसे एक २३ डिब्बों वाली ट्रेन बना दी जाती हैं।

स्लिप सेवा

हुबली और हजरत निजामुद्दीन के लिये भी ट्रेन स्लिप मार्ग उपलब्ध है।
अलकानतारा पुल

इतिहास

अलकानातारा पुल का सभ से अधिक नुकसान लड़ियों में हुआ है। पुल का बायाँ हिस्सा मूर लोगों ने 1214 में तबाह कर दिया था। 1543 में इसको दुबारा उसी पथ्थर के साथ बनाया गया जिसके साथ इसको शुरू में बनाया गया था। बाद में स्पेनी लोगों ने पुर्तगालियों से बचने के लिए इसका दायाँ हिस्सा भी तबाह कर दिया। यह बाद में चार्ल्स तीसरे द्वारा 1762 में बनवाया गया। यह फ्रांसीसियों से सुरक्षित रहने के लिए बनाया गया था।

माप

पुल की असली लंबाई 190 मीटर थी जो कि अब कम हो कर 181.1 मीटर रह गई है। पुल के बीच दाएं से बाएं खड्डों की लंबाई कर्म अनुसार 13.6, 23.4, 28.8, 27.4, 21.9 और 13.8 मीटर है।
भारतीय राष्ट्रीय प्रतिज्ञा

पद्यरूप

भारतं मम देशः अस्ति॥ १॥

सर्वे भारतीयः मम भ्रातर भगिन्य च॥ २॥

अहम् स्वराष्ट्रम प्रिणामि॥ ३॥

तथा चाहम एतस्य विविध विशेषतासु गर्वमनुभवामि॥ ४॥

अहम् एतस्याहार्यो भवितुं सर्वदा प्रतिस्यते॥ ५॥

अहम् स्वमाता पित्रो गुरुओ सर्वग्रजांआश्चय समानम कारिष्यते  ॥६॥

तथा च प्रत्येकं जनेंन सः शिष्ठताया व्यवहाष्यामि ||७||

स्वराष्ट्रम राष्ट्रवानिश्चय प्रतिनिष्ठापूर्वक प्रतिजानेहम ||८||

मदिया प्रशिनदता केवलमस्य कल्याणे समृध्दो चेय निहिता अस्ति ||९||

उर्दू

بھارت میرا ملک ہے۔

سب بھارت باشی میرے بھائی بہن ہیں۔

میں اپنے ملک سے محبت کرتا/ کرتی ہوں۔

اس کی باوقار اور مختلف النوع ثقافت پر مجھے ناز ہے۔ 

میں ہمیشہ اس کے شایان شان بننے کی کوشش کرتا/کرتی رہوں گا/گی۔

میں اپنے والدین، اساتذہ اور سبھی معمرین کی عزت کروں گا/ گی اور ہر ایک کے ساتھ نرمی برتوں گا/ گی۔

میں اپنے وطن اور اہل وطن کے ساتھ نیک نیتی کا حلف لیتا / لیتی ہوں۔
ان کی بھلائی اور خوش حالی ہی میں میری خوشی ہے۔ 

جے ہند۔
1999 ग्रांड प्रिक्स डे टेनिस डे ल्योन

पुरुष एकल

निकोलस लपेन्टी ने  लियेटन हेविट को 6–3, 6–2 से हराया।
रुंग-कुता विधियाँ

संख्यात्मक विश्लेषण में रुंगा-कुटा विधियाँ (Runge–Kutta methods) साधारण अवकल समीकरणों को हल करने की पुनरावृत्तिमूलक विधियाँ हैं। इनका विकास जर्मनी के गणितज्ञों सी रुंगा तथा एम डब्ल्यू कुटा ने १९०० ई के आसपास किया था। यह एक विधि नहीं बल्कि इसमें कई विधियाँ हैं।
ऍयाफ़्यात्लायोएकुत्ल्ल

ऍयाफ़्यात्लायोएकुत्ल्ल (आइस्लैण्डी: Eyjafjallajökull) आइसलैंड में एक ज्वालामुखी और उस पर स्थित एक बर्फ़ की टोपी है, जिस से कुछ हिमानियाँ (ग्लेशियर) भी चलते हैं। इस ज्वालामुखी का मुख 1,666 मीटर (5,466 फ़ुट) की ऊंचाई पर है। ऍयाफ़्यात्लायोएकुत्ल्ल अक्सर फटता रहता है। सन् 2010 में इसके फटने से पश्चिमोत्तर यूरोप के वायुमंडल में इसकी राख के बादल फैल गए थे जिस से कई हफ़्तों तक हवाई जहाज़ों का यातायात ठप्प रहा।
दु:स्वप्न भी आते हैं

प्रकाशक

राजकमल प्रकाशन प्रा० लि०,1 बी०, नेताजी सुभाष मार्ग, नई दिल्ली-110002
बॉडी, कैलिफ़ोर्निया

कैलिफ़ोर्निया का बॉडी नामक शहर भुतहे या खंडहर शहर के नाम से जाना जाता है। बहुत ही कम रह गई आबादी वाला यह शहर, १९३२ में एक अग्निकांड के कारण काफ़ी नुक्सान के बावजूद बीसवीं शती के अधिकतर भाग में आबाद रहा। आज इसका एक छोटा सा हिस्सा ही आबाद है। १९६१ में इसे राष्ट्रीय ऐतिहासिक स्थल घोषित कर दिया गया और १९६२ में इसे बॉडी स्टेट ऐतिहासिक पार्क का नाम दिया गया। आजकल उसे संरक्षित कर दिया गया है।
पर्यटक उस नगर की सुनसान सड़कों पर घूम सकते हैं जहाँ कभी १०,००० से अधिक लोग स्थाई रूप से निवास करते थे। साल भर यह सैलानियों के लिए खुला रहता है पर सर्दियों के मौसम में बर्फबारी होने पर यहाँ तक आने के रास्ते बंद हो जाने के कारण यहाँ पहुँचना संभव नहीं है।
लस्सी

तरह तरह की लस्सी

मीठी लस्सी का चलन बहुत पुराना नहीं है। अब तो लस्सी में कई तरह की चीजें जैसे गुलाबजल, केसर, नींबू, आम, स्ट्रॉबेरी तथा अन्य फलों के रस इत्यादि मिलाये जाने लगे हैं। लाहौर, गुजरावालां, फैसलाबाद (पाकिस्तान में) एवं जोधपुर, अमृतसर(भारत में) की लस्सी अपनी खास विशेषता लिए होती है।

भांग लस्सी

भांग लस्सी एक खास तरह की लस्सी होती है जिसमें भांग मिलायी जाती है जिसका प्रयोग होली जैसे मौकों पर काफी होता है।
खीरा

खीरा (cucumber ; वैज्ञानिक नाम: Cucumis sativus) ज़ायद की एक प्रमुख फसल है।
सलाद के रूप में सम्पूर्ण विश्व में खीरा का विशेष महत्त्व है। खीरा को सलाद के अतिरिक्त उपवास के समय फलाहार के रूप में प्रयोग किया जाता है। इसके द्वारा विभिन्न प्राकर की मिठाइयाँ भी तैयार की जाती है। पेट की गड़बडी तथा कब्ज में भी खीरा को औषधि के रूप में प्रयोग किया जाता है। खीरा कब्ज़ दूर करता है। पीलिया, प्यास, ज्वर, शरीर की जलन, गर्मी के सारे दोष, चर्म रोग में लाभदायक है। खीरे का रस पथरी में लाभदायक है। पेशाब में जलन, रुकावट और मधुमेह में भी लाभदायक है। घुटनों में दर्द को दूर करने के लिये भोजन में खीरा अधिक खायें।

उन्नत जातियाँ

जापानीज लाग, ग्रीन पोइनसेट, खीरी पूना, फैजाबादी तथा कल्याणपुर मध्यम इत्यादि॥

भूमि एवं जलवायु

यह हर प्रकार की भूमियों में जिनमें जल निकास का उचित प्रबन्ध हो, उगाया जाता है। इसकी खेती हल्की अम्लीय भूमियों जिनका पी.एच. 6-7 के मध्य हो, में की जा सकती है। अच्छी उपज हेतु जीवांश पदार्थयुक्त दोमट भूमि सर्वोत्तम होती है। इसकी फसल जायद तथा वर्षा में ली जाती है। अत: उच्च तापक्रम में अच्छी वृद्धि होती है, यह पाले को नहीं सहन कर पाता, इसलिए इसको पाले से बचाकर रखना चाहिए।

बुवाई का समय

ग्रीष्म के लिए: फरवरी-मार्च
वर्षा के लिए: जून-जुलाई
पर्वतीय के लिए : मार्च - अप्रैल

बीज की मात्रा एवं बुवाई

प्रति हेक्टेयर बुवाई हेतु 2 से 2.5 किग्रा. बीज की आवश्यकता होती है। इसकी बुवाई लाइन में करते हैं। ग्रीष्म के लिए लाइन से लाइन की दूरी 1.5 मीटर तथा पौधे से पौधे की दूरी ७75 सेमी. रखते है। वर्षा वाली फसल की वृद्धि अपेक्षाकृत कुछ अधिक होती है अत: इसकी दूरी बढा देना चाहिए इसमें लाइन से लाइन की दूरी 1.5 मीटर तथा पौधे से पौधे की दूरी 1.0 मीटर रखना चाहिए।

खाद एवं उर्वरक

अच्छी उपज प्राप्त करने हेतु खेत तैयार करते समय प्रतिहेक्टेयर 20-25 टन गोबर की सड़ी खाद मिला देना चाहिए। इसके प्रति हे. की दर से आवश्यक होता है। नत्रजन की 1/3 मात्रा फास्फोरस तथा पोटाश की सम्पूर्ण मात्रा बुवाई के समय, 1/3 नत्रजन पौधों में 4-5 पत्तियों की अवस्था पर तथा 4/5 नत्रजन फल आने की प्रारम्भिक अवस्था पर दें।

सिंचाई एवं निराई

जायद में उच्च तापमान के कारण अपेक्षाकृत अधिक नमी की जरूरत होती है। अत: गर्मी के दिनों में हर सप्ताह हल्की सिंचाई करना चाहिए। वर्षा ऋतु में सिंचाई वर्षा पर निर्भर करती है। खेत में खुरपी या हो के द्वारा खरपतवार निकालते रहना चाहिए। वर्षाकालीन फसल के लिए जडों में मिट्टी चढा देना चाहिए।

कटाई एवं उपज

यह बुवाई लगभग दो माह बाद फल देने लगता है। जब फल अच्छे मुलायम तथा उत्तम आकार के हो जायें तो उन्हें सावधानीपूर्वक लताओं से तोड़कर अलग कर लेते हैं इस तरह प्रति हे. 50 -60 कुन्टल फल प्राप्त किये जा सकते है।

प्रमुख कीट एवं व्याधियाँ

1. लाल कीडा: यह पत्तियों तथा फूलों को खाता है रोकने हेतु इण्डोसल्फान 4% चूर्ण 20-25 किग्रा./हे. भुरकें।
2. फल कीडा: यह कीडा यह कीडा फूल को खा जाता है। तथा फलों में छेद करके उनमे घुस जाता है। इनके उपचार हेतु इण्डोसल्फान ४% चूर्ण 20-25 किग्रा./हे. भुरकें
3. एन्थ्रेकनोज: इस रोग में पत्तियों एवं फलों पर लाल, धब्बे हो जाते है। बीज को बुवाई से पहले एग्रोसेन जी. एन. से उपचारित कर लेना चाहिए।
4. फ्यूजेरियम रूट हाट: इस रोग के प्रकोप से तने का आधार काला हो जाता है, बाद में पौधा सूख जाता है, बीज पर गर्म पानी का उपचार (55 डिग्री सेल्सियस से 15 मिनट) करके मरक्यूरिक क्लोराइड के 0.1 % घोल में डुबा लेना चाहिए।
हिन्दी साहित्य निकेतन, बिजनौर

हिन्दी साहित्य निकेतन भारत का विशिष्ट प्रकाशन संस्थान है। सन् २०११ में संस्थान ने अपनी स्थापना के 50 स्वर्णिम वर्ष पूरे कर लिए हैं। हिन्दी साहित्य निकेतन ने शोध एवं साहित्य के क्षेत्र में विशेष कीर्तिमान स्थापित किया है और अब तक 200 से अधिक पुस्तकों का प्रकाशन भी किया है। इसी के साथ साहित्य और शोध को समर्पित पत्रिका शोध-दिशा भी पिछले एक दशक से प्रकाशित हो रही है।

पता

हिन्दी साहित्य निकेतन 16 साहित्य विहार, बिजनौर, (उ.प्र.) ई मेल giriraj3100@gmail.com
माइक्रोसॉफ्ट पावरप्वाइण्ट

इतिहास

मुख्य तौर पर पॉवरपॉइंट मैकिनटोश कंप्यूटर के लिए Forethought, Inc कंपनी के डेनिस ऑस्टिन और थॉमस रुड़किन ने बनाया था। उस समय इसका नाम "प्रेज़ेंटर" रखा गया था। ट्रेडमार्क कि परेशानी कि वजह से 1987 में इसका नाम रोबर्ट गास्किन्स के सुझाव पर पॉवरपॉइंट रख दिया गया।

संचालन

माइक्रोसॉफ्ट पॉवरपॉइंट प्रेजेंटेशन में मुख्य रूप से स्लाइड्स के माध्यम से विषयवस्तु प्रदर्शित की जाती है।
२४२१ ईसा पूर्व

२४२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एम॰एससी॰

एम॰एससी॰, विज्ञान के विभिन्न विषयों जैसे भौतिकी, रसायन अथवा गणित सहित सामाजिक विज्ञान जैसे राजनीति विज्ञान आदि में १६वीं की परीक्षा उत्तीर्ण करने के उपरान्त दी जाने वाली एक स्नातकोत्तर (परास्नातक) उपाधि या मास्टर्स डिग्री का नाम है।
२७०६ ईसा पूर्व

२७०६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७०६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मिज़ो लोग

नामोत्पत्ति

"मिज़ो" शब्द मिज़ो भाषा के दो शब्दों को मिलाकर बना है। "मिज़ो" में "मि" का अर्थ "व्यक्ति" या "लोग" है। "ज़ो" शब्द को लेकर विवाद है। कुछ के अनुसार इसका मतलब "ऊची भूमि" है - यदि यह सही है तो "मिज़ो" का अर्थ "पहाड़ के लोग" है। इतिहासकार लालथंगलिआना द्वारा प्रस्तुत एक अन्य मत के अनुसार "ज़ो" का मतलब "ठंडा प्रदेश" है - यानि "मिज़ो" का अर्थ "ठंडी जगह वाले लोग" हो सकता है।

शाखाएँ

मिज़ो समुदाय की कई परम्परागत शाखाएँ मानी जाती हैं जिनमें लुशाई, मारा, लई, म्हार, पावी और गंग्ते शामिल हैं।